
ОБЩИНСКИ СЪВЕТ

ГР. БЕЛЕНЕ
Д О К Л А Д

от  МИЛЕН ПАВЛОВ ДУЛЕВ – Кмет на община  Белене
ОТНОСНО: Разрешение за изработване на проект частично изменение на Общия устройствен план на гр. Белене в обхвата на УПИ VII-1353 и УПИ IX-1355 в стр.кв. 113 по плана на града и изработване на проекти за изменение на ПУП-ПРЗ на имотите
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Постъпили са заявления от Емил Иванов Джантов – собственик на УПИ VII-1353 и от Антония Валентинова Стефанова - собственик на УПИ IX-1355 в стр.кв. 113 по плана гр Белене за изменение на Общи устройствен план на града.

Двата имота попадат в Жилищна устройствена зона за малкоетажно етажно застрояване „Жм“ по Общия устройствен план на града.  Желанието на Собствениците на имотите е за тях да се установи Смесена устройствена зона „СМФ“, позволяваща в тези имоти да се извършва стопанска дейност – изграждане на работилници за производство на мебели и изделия от дърво. За инвестиционните намерения има положително становище от РИОСВ Плевен.
Съгласно чл.134, ал.1, т.1 от ЗУТ влезлите в сила общи устройствени планове могат да се изменят, когато настъпят съществени промени в обществено-икономическите и устройствени условия при които е съставен плана – в случая се явява необходимостта осигуряване на условия за реализиране  на  Инвестиционните намерения на собствениците на имота.

      Във връзка с изложеното, предлагам Общинският съвет да вземе следното
           Р Е Ш Е Н И Е :

1. На основание чл. 21, ал. 1, т. 11 от ЗМСМА и във връзка с чл.134, ал.1, т.1  от ЗУТ Общинският съвет разрешава изготвяне на проект за частично изменение на Общия устройствен  план на гр. Белене в обхвата на УПИ VII-1353 и УПИ IX-1355  в стр.кв. 113 по плана на града, като устройствената зона за застрояването в имотите се промени от Жилищна устройствена зона за малкоетажно застрояване „Жм“  в  Смесена устройствена зона„Смф“. 
2. Приема задание за изменение на ОУП на гр. Белене в обхвата на УПИ VII-1353 и УПИ IX-1355  в стр.кв. 113 по плана на града.
3. На основание чл. 21, ал. 1, т. 11 от ЗМСМА, чл.134, ал.2, т.6 и ал.3 от ЗУТ  Общински съвет Белене разрешава изработване на изменение на Подробни устройствен планове – План за регулация и застрояване  за УПИ VII-1353 и УПИ IX-1355  в стр.кв. 113,  като отреждането за имота се измени от „За индивидуално жилищно строителство“ в  „За обществено-обслужващи и производстрено-складови дейности“, като двата плана да се изменят едновременно, но изменението на Подробния устройствен план  се одобри след одобряването на Общия устройствен план в съответствие с чл. 134, ал. 3  от ЗУТ.

4. Разходите по изменение на плановете са за сметка на собствениците на УПИ VII-1353 и УПИ IX-1355  в стр.кв. 113.

5. Възлага на Кмета на Общината изпълнение на последващите съгласно ЗУТ действия.




Приложение:
1. Задание за проект изменение на ОУП

2. Предложение за частично изменение на Общия устройствен план на гр.Белене
3. Предложение за изменение на ПУП-ПРЗ – 2 броя
МИЛЕН ДУЛЕВ
Кмет на Община Белене
СЪГЛАСУВАЛИ:

